ગરમીને ધ્યાનમાં રાખીને કાર્યક્રમ સ્થળ પર એસી પણ લગાવી દેવામા આવ્યાં છે ઉપરાંત ટોઈલેટના સફેદ ટાઈલ્સને હટાવી ભગવા રંગમાં રંગી દીધી છે. સરકારી કામકાજની સમીક્ષા અને પાર્ટી પદાધિકારીઓની સાથે બેઠક માટે સીએમ યોગીની આ પહેલી હરદોઈ જિલ્લાની સત્તાવાર મુલાકાત છે. જો કે અગાઉ ચૂંટણી સભાઓ અને નગરપાલિકાની ચૂંટણી દરમિયાન અહીં આવી ચૂક્યા છે. જણાવી દઈએ કે સીએમ યોગી લખનઉથી સવારે 9:50 કલાકે હરદોઈ પહોંચી ગયા છે અને સાંજે 5:50 વાગ્યા સુધી તેઓ હરદોઈમાં જ રહેશે. અહીં પહોંચીને સીએમ યોગી રસખાન ઓડિટોરિયમમાં પ્રદર્શન લોકાર્પણ, લાભાર્થી પ્રમાણ પત્ર અને ગ્રામ સ્વરાજ અભિયાન અંતર્ગત બેઠક યોજશે.